Мултифункционален комплекс – „Пивоварница Каменица“ – Art New Vision
Една от водещите идеи идва от това, че пиейки бира хората се събират. Това е повод стари приятели да се виждат, причина е за нови запознанства и приятни емоции. За тази цел партерното ниво е изцяло отворено, и разработено като паркова среда с водна площ, амфитеатър и детска площадка, така че да бъде напълно достъпно за всеки. Площта може да се ползва за изложби, представления, кино прожекции, концерти и всякакви социални дейности, които събират хората.
Идеята ни е Пивоварна Каменица да се превърне в притегателен културен и развлекателен център в сърцето на Пловдив, като съхраним духа на пивоварите, създали компанията през 1881 г, и го вплетем в съвременен дизайн.
Откроява се тухлата (основен градивен материал в миналото). Използвани са арки, стъпили върху солидни колони. Съществуващият комин – един от символите на пивоварната, е получил старинно излъчване, като е облечен в тухла. Тези архитектурни форми и материали от минала епоха са комбинирани с леки, ажурни стъклени фасади и модерни елементи в парковата среда. Водата присъства в проекта като препратка към извора, около който е създадена фабриката – проектирани са водни площи, които преминават около сградата и я допълват.
Жилищен Комплекс град СофияАрхитектура, Жилищни сгради
МУЛТИФУНКЦИОНАЛЕН КОМПЛЕКС – „ПИВОВАРНИЦА КАМЕНИЦА“ 2Архитектура, Обществени сгради